**LĒMUMS**

Liepājā

|  |  |
| --- | --- |
| 2022.gada 17.martā | Nr.121/5  (prot. Nr.5, 42.§) |

Par zemesgabala Bāriņu ielā 19A nomas

līguma darbības termiņa pagarināšanu

Lai racionāli rīkotos ar pašvaldības mantu, kura šobrīd netiek izmantota pašvaldības funkciju izpildei, ievērojot, ka nomas līguma saistības ir izpildītas, pamatojoties uz likuma "Par pašvaldībām" 14.panta pirmās daļas 2.punktu un 21.panta pirmo daļu, Ministru kabineta 2018.gada 19.jūnija noteikumu Nr.350 "Publiskas personas zemes nomas un apbūves tiesības noteikumi" 29.1. un 30.1.apakšpunktu, izskatot sabiedrības ar ierobežotu atbildību "LIEPĀJAS NAMU APSAIMNIEKOTĀJS" 2022.gada 9.februāra vēstuli Nr.2022/2/1-19/40 "Par zemes nomas līguma pagarināšanu", Liepājas valstspilsētas pašvaldības Nekustamo īpašumu jautājumu konsultatīvās komisijas 2022.gada 21.februāra priekšlikumu (sēdes protokols Nr.3) un Liepājas valstspilsētas pašvaldības domes pastāvīgās Pilsētas attīstības komitejas 2022.gada 10.marta lēmumu (sēdes protokols Nr.3), Liepājas valstspilsētas pašvaldības dome **nolemj:**

1. Pagarināt sabiedrībai ar ierobežotu atbildību "LIEPĀJAS NAMU APSAIMNIEKOTĀJS" (reģistrācijas Nr.42103004583; juridiskā adrese: Tukuma iela 1A, Liepāja), kā dzīvojamo māju Dārza ielā 3 un Dārza ielā 5/7 pārvaldniekam (apsaimniekotājam), līguma par zemesgabala Bāriņu ielā 19A (kadastra apzīmējums 1700 033 0296), Liepājā, 47 kv.m platībā iznomāšanu termiņu līdz 2027.gada 21.martam norobežotas atkritumu novietnes ierīkošanai māju Dārza ielā 3 un Dārza ielā 5/7 iedzīvotājiem.

2. Uzdot Liepājas pilsētas pašvaldības iestādei "Nekustamā īpašuma pārvalde" viena mēneša laikā no lēmuma pieņemšanas dienas sagatavot 2017.gada 22.martā noslēgtajā zemes nomas līgumā par zemesgabala Bāriņu ielā 19A (kadastra apzīmējums 1700 033 0296) iznomāšanu šādu grozījumu un izteikt līguma 2.sadaļu "LĪGUMA TERMIŅŠ" šādā redakcijā:

"Līgums stājas spēkā ar abpusējas parakstīšanas dienu un ir spēkā līdz 2027.gada 21.martam".

3. Pilnvarot Liepājas pilsētas pašvaldības iestādes "Nekustamā īpašuma pārvalde" vadītāju parakstīt zemes nomas līguma grozījumu, kā arī bez atsevišķa Liepājas valstspilsētas pašvaldības domes lēmuma parakstīt vienošanos par zemes nomas līguma izbeigšanu, ja nomnieks vienpusēji atkāpjas no līguma.

4. Gadījumā, ja sabiedrības ar ierobežotu atbildību "LIEPĀJAS NAMU APSAIMNIEKOTĀJS" vainas dēļ grozījums 2017.gada 22.martā noslēgtajā zemes nomas līgumā par zemesgabala Bāriņu ielā 19A nomu netiek noslēgts viena mēneša laikā no lēmuma pieņemšanas dienas, zemesgabals atbrīvojams.

5. Liepājas valstspilsētas pašvaldības izpilddirektora vietniekam (īpašumu jautājumos) kontrolēt lēmuma izpildi.

|  |  |  |
| --- | --- | --- |
| Priekšsēdētājs | | Gunārs Ansiņš |
| Nosūtāms: | Nekustamā īpašuma pārvaldei, nomniekam | |